F'LEJL SAJFI Ta' P. FELIĊ SAMMUT O.F.M. Conv. F'lejl sajfi — t'Awissu — kont rieqed f'kamarti: Is-sħana qajmitni — wis-sodda ħallejt; L-arloġġ kien jurini — li l-ħdax kienu daqqu; Riġlejja kaxkruni — lejn taraġ il-bejt. Taht sema kaħlani — imżejjen bil-kwiekeb. Inxtħett fuq friex iebes — nithenna fil-kwiet Bil-ġmiel u bil-kobor — tal-ħlejjaq madwari; Iż-żiffa bis-sirda — tgħaxxaqni kompliet, O Alla, ja Sidi — Sbuħitek għaġġbitni … Għax b'idek setgħana — Int kollox sawwart Għal dan ġieh inroddloK — u 'l ħlejjaq nistieden Biex ħajr lileK jagħtu — fis-sema u fuq l-art. Il-ħin malajr għadda — u le jarġa' lura: Sagħtejn ta' lejl biemed bħal leħħa għaddew; Tifkirthom f'dal-veres — fettilli li nħarbex, Biex f'moħħi jitnaqqxu u qatt ma jintsew, Burmarrad, bil-lejl: 16-17 ta' Awissu, 1966.